****

**SVETOVÁ PREMIÉRA**

**UŽ TÚTO NEDEĽU 28. JÚLA V POLUS CITY CENTER**

Prípravy osláv svetovej premiéry rodinnej komédie Šmolkovia 2 3D v týchto dňoch vrcholia v 162 krajinách po celom svete. Mimo USA sa rozprestrie vyše 3 000 metrov modrého koberca a Slovensko nebude výnimkou. V bratislavskom Polus City Center sa v nedeľu 28. júla o 14:00 začne podujatie s názvom “Šmolkovia 2: Deň ako z rozprávky”, ktorým bude sprevádzať Majster N, pripravené budú súťaže pre najmenších o zaujímavé ceny i lístky na svetovú premiéru v Cinema City Polus. Deti sa budú môcť ponaháňať na modrom koberci a vyfotografovať so živým Šmolkom.

Podobné podujatie chystá 50 miest Severnej Ameriky a 60 krajín ostatných kontinentov, ako napríklad: Argentína, Austrália, Brazília, Kambodža, Dánsko, Estónsko, Hong Kong, India, Izrael, Japonsko, Libanon, Nový Zéland, Filipíny, Rusko, Južná Afrika, Spojené arabské emiráty, Thajsko a ďalšie.

Marc Weinstock, riaditeľ sekcie marketingu pre Sony Pictures, sa k pripravovanej akcii vyjadril nasledovne: “162 premiér konajúcich sa v jeden deň po celom svete je skvelý spôsob ako zavŕšiť propagačné aktivity pred oficiálnou premiérou Šmolkov 2 3D. Kdekoľvek sa práve nachádzate, určite budete len na skok k jednej z týchto akcií. Všetci fanúšikovia Šmolkov budú môcť zažiť jedinečnú šmolkovskú atmosféru plnú zábavy za účasti miestnych celebrít, regionálnych marketingových partnerov a v mnohých prípadoch hviezd filmu."

Fotografie svetovej premiéry Šmolkov 2 3D zo všetkých kútov sveta nájdete na stránke: [www.smurfs2bluecarpet.com](http://www.smurfs2bluecarpet.com/)

Šmolkovia 2 3D budú mať oficiálnu premiéru v slovenských kinách 1. augusta 2013.

Knižné dobrodružstvo modrých hrdinov s názvom *Šmolkovia 2 Filmový príbeh* prinesie na pulty našich kníhkupectiev vydavateľstvo Albatros už v auguste tohto roka.

DVD Šmolkovia 2 bude v predaji už pred Vianocami.